Babadi ba le bantsi ba Baebele ba itse diteko tse di boima tse Jobe a ileng a lebana le tsone. Satane Diabolo o ne a boletse gore fa Jobe a le kafa tlase ga maemo a a thata, o tla roga Modimo. Jehofa o ne a amogela kgwetlho eo mme kwantle ga go senya nako Satane o ne a leretse Jobe masetlapelo. O ne a latlhegelwa ke leruo la gagwe lotlhe. Mme se se maswe le go feta, o ne a utlwa botlhoko fa bana ba gagwe botlhe ba swa. Ka bonako morago ga foo, Satane o ne a itaya Jobe ka diso tse di botlhoko go tswa mo tlhogong go fitlha kwa lonaong.—Jobe, dikgaolo 1, 2. Baebele e na le lefoko kgotsa molaetsa wa Modimo o o lebisitsweng mo go rona gompieno. E re bontsha gore re ka atlega jang mo botshelong le gore re ka dira jang gore Modimo a re amogele. Gape e araba dipotso tse di latelang: